Kráľovná, ktorá otvorila letné olympijské hry 1976 v Montreale, otvorila aj letné olympijské a paralympijské hry 2012 v Londýne, čím sa stala prvou hlavou štátu, ktorá otvorila dve olympijské hry v dvoch krajinách. Na olympiáde v Londýne si v rámci otváracieho ceremoniálu zahrala v krátkom filme, po boku Daniela Craiga ako Jamesa Bonda. 4. apríla 2013 získala čestnú cenu BAFTA za záštitu nad filmovým priemyslom a na slávnostnom odovzdávaní cien bola označená ako „zatiaľ najpamätnejšia bondovka“. 3. marca 2013 bola Alžbeta preventívne prijatá do nemocnice kráľa Eduarda VII. po vzniku príznakov gastroenteritídy. Nasledujúci deň sa vrátila do Buckinghamského paláca. O týždeň neskôr podpísala novú Chartu Commonwealthu. Kvôli svojmu veku a potrebe obmedziť cestovanie sa v roku 2013 rozhodla nezúčastniť na dvojročných stretnutiach vládnych predstaviteľov Commonwealthu po prvýkrát za posledných 40 rokov. Na summite na Srí Lanke ju zastupoval princ Charles. V máji 2018 podstúpila operáciu katarakty. V marci 2019 sa rozhodla prestať jazdiť na verejných komunikáciách, najmä v dôsledku autonehody, ktorej sa dopustil jej manžel pred dva mesiace predtým.